### Resumé

Ejendommens ejere har søgt om tilladelse til at nedrive den bevaringsværdige bolig.

Ønsket om nedrivning har været i offentlig høring i 4 uger. Der er ikke modtaget høringssvar.

### Sagsfremstilling

**Sagens historik**

Teknisk Udvalg besluttede på mødet den 1. april.2025, pkt. nr. at sende ønsket om nedrivning af den bevaringsværdige bolig i offentlig høring i 4 uger.

Nedrivningsønsket har været i høring fra den 2. april 2025 til den 30. april 2025.

Der er ikke modtaget høringssvar.

**Ønske om nedrivning**

Ejendommens ejere har søgt om tilladelse til at nedrive bebyggelse på [adresse] 250, heraf boligen, der er registreret som bevaringsværdi med bevaringsværdi 3.

Boligen og den sammenhængende bygning er i meget dårlig stand, hvorfor de ønskes nedrevet. En anden bygning er i en stand der stadig er mulig at bevare og ønskes derfor bevaret.

**![](data:image/jpeg;base64...)**

*Figur 1: Ejendommen Ribe Landevej 250 / Ilderkærvej 3, 7100 Vejle.*

**Bevaringsværdige bygninger generelt**

I 1999 fik [adresse] udarbejdet et kommuneatlas, hvori der blev sat fokus på de arkitektoniske og kulturhistoriske værdier i kommunen. Bygninger opført før 1940 blev vurderet til at have en bevaringsværdi på 1 - 9. Karaktererne 1 – 3 regnes for høj værdi.

Vurderingen af bevaringsværdierne bygger på et helhedsudtryk af bygningens kvalitet og tilstand. Bevaringsværdierne er fastlagt ved en gennemgang af bygningernes ydre og er derfor ikke et udtryk for bygningens brugsværdi. Bevaringsværdierne er ikke revurderet siden 1999.

Udpegningen af bymiljøer og bygninger med bevaringsværdier er vejledende, og ikke juridisk bindende. Hensigten var, at man ud fra kortlægningen kunne udpege vigtige kulturhistoriske områder, hvor man gennem lokalplanlægning kan arbejde for at bevare kulturhistorien. I Vejle Kommune er kortlægningen af bevaringsværdier anvendt som grundlag for Lokalplan 1000 for [adresse].

[adresse] 2017-2029 har optaget alle bygninger, udpeget i [adresse] med en bevaringsværdi på 1 - 4, som bevaringsværdige. For disse bygninger gælder bestemmelserne i Lov om bygningsfredning og bevaring af bygninger.

Så længe der i planlægningen ikke er taget stilling til vægtningen af de enkelte bevaringsværdige bygninger, vil hver nedrivningssag dermed bero på en vurdering af den enkelte bygning og det enkelte område. Heri vil også indgå en vurdering af, hvor vigtig synliggørelse af områdets kulturhistorie er i forhold til hensynet til ejeren og dennes rettigheder, samt bygningens stand.

**Lov om bygningsfredning**

Ifølge Lov om bygningsfredning og bevaring af bygninger må der ikke gives tilladelse til nedrivning af en bevaringsværdig bygning der er optaget i kommuneplanen, før nedrivningsønsket har været i offentlig høring.

Hvis kommunen ikke ønsker at give lov til nedrivning, skal den nedlægge et forbud mod nedrivningen efter planlovens § 14.

Hvis kommunen vælger at nedlægge forbud mod nedrivning, er den forpligtet til inden for et år at offentliggøre et lokalplanforslag for ejendommen, der indeholder bevarende bestemmelser for bygningen.

**Høring**

Ønsket om nedrivningstilladelse har været i offentlig høring i 4 uger.

Der er ikke modtaget høringssvar.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** Teknisk Udvalg giver tilladelse til nedrivning af den bevaringsværdige bolig, og

**at** ejere orienteres om Teknisk Udvalgs beslutning.

### Beslutning

Godkendt.